Brzeg Dolny
Brzeg Dolny (saksa Dyhernfurth) on linn Poolas Alam-Sileesia vojevoodkonnas Wołówi maakonnas, Brzeg Dolny valla halduskeskus. Brzeg Dolny asub Odra jõe paremal kaldal, Wrocławi kesklinnast umbes 29 km loodes. Asulat on esmamainitud 1305. aastal, linnaõigused sai 1663. aastal. 1945. aastal läks Saksamaa koosseisust Poolale ja kaotas linnaõigused. 1954. aastal sai Brzeg Dolny linnaõigused tagasi. Brzeg Dolnys asub keemiakombinaat PCC Rokita SA.